Petsay

An petsay (Ingles: chinese cabbage; Brassica rapa, sub-espesye na pekinensis asin chinensis) natutungod sa duwang grupong cultivar nin gulay na dahonan na parati ginagamit sa Gisong tsino asin uso man sa bilog na Asya: an inapod na Grupo Pekinensis (napa cabbage) asin an Grupo Chinensis (bok choy).

An ma-dahon na gulay na ini sinasabing baryant na cultivar o subspecies kan turnip asin napipisan sa parehas na genus arog kan garamiton sa Amerika na inaapod na repolyo, broccoli, asin coliflor. Ini parehas daa kadakul na iba-ibang mga pangaran, ispeling asin klapikasyon sa syensia, orog na daa an bok choy na cultivar.

Historya
An petsay dati pigkukultibar sa ronang Delta kan Salog Yangtze, alagad an naturalista kan Dinastiyang Ming na si Li Shizhen pinabantog ining marhay huli kan tradisyonal na pakinabang kaini bilang medisina. An variant na pigkultibar sa Zhejiang mga ika-14 na siglo dinara sa amihanan asin ta an gosi kan norte kan napa cabbage mas dakul na logod kan sa gosi sa habagatan. An dagyang produksyon ibinalik sa habagatan na nag'aagi sa Grand Canal pasiring Hangzhou asin pigkomersyo paaging dagat hanggan sa harayong banda nin Guangdong.

An Napa cabbage nangyari ordinaryong lutoon sa gisong Northeastern Chinese sa paggibo nin suan cai, sa-Intsik na sauerkraut. Sa Korea, an napa cabbage nagigin baek-kimchi. Asin ta ini nangagin nang kimchi. An petsay komun nang nakukua sa mga saodan sa bilog na kinaban.

Kan 2017, lunad sa International Space Station, sarong patubo nin petsay pigmantener para sa konsumo kan mga taga-ISS asin nagtada man para sa adal sa syensia.

Grupong Cultivar

Igwang duwang laen-laen na grupo nin cultivar kan Brassica rapa na gamit sa paggugulay sa Tsina asin may mahiwas na pagkairiba man ngani sa laog kan mga cultivar na ini. An binomial na pangaran  B. campestris inuusar man.

Grupong Pekinensis

An grupong Pekinensis, iyo an popular na maray urog na sa luwas kan Asya; mga arapodan sa napa cabbage, na dà báicài (, "large white vegetable"); Baguio petsay o petsay wombok (Tagalog); Chinese white cabbage; "wong a pak" (Hokkien, Fujianese); baechu (), wongbok asin hakusai () parati iyo an mga kaarayon sa grupong ini. An mga Grupong Pekinensis na petsay may mga haralakbang na dahon na puting-puti an takogong, higot na nagpapatos na bilogon sa porma. Siring sa nasasambit sa pangaran, ini popular sa amihanan Tsina sa paralibot kan Beijing (Peking).

Grupong Chinensis

An Grupong Chinensis na mga cultivar daing napormang bilogon na payo; imbes ini may mahalnas asin mairom na berdeng mga dahon nagpopormang kurumpol nakaagid sa mustard o celery. An  mga cultivar na ini popular sa habagatan Tsina asin sa Sur-subangan na Asya. Ini palibhasa kaya an lipot nin imbyerno, nagigin nang popular itanom sa Amihanan na Europa. An grupong ini daa orihinal napipisan sa sadiring species niya sa irarom na pangaran na B. chinensis ni Linnaeus.

Hilnga man
Repolyo, an kapinsan na Europeong gulay na B. oleracea Grupo Capitata 
Gai lan (, p jièlán), an Tsinong gulay na B. oleracea Grupo Alboglabra 
Rapeseed (, p yóucài), an ka-pinsan na B. napus kinukunsomo sa Tsina bilang gulay ("yu choy")
Turnip, parehong species B. rapa  na kinukultibar sa Europa huli sa saiyang unod.

Toltolan

Mga panluwas na takod
Multilingual taxonomical information from the University of Melbourne

Brassica
Mga Tsinong gulayon
Mga dahonan na gulayon